నెదర్లాండ్స్ క్రికెట్ జట్టు

**నెదర్లాండ్స్ పురుషుల జాతీయ క్రికెట్ జట్టు** పురుషుల అంతర్జాతీయ క్రికెట్‌లో నెదర్లాండ్స్‌కు ప్రాతినిధ్యం వహిస్తున్న జట్టు. రాయల్ డచ్ క్రికెట్ అసోసియేషన్ నిర్వహించే ఈ జట్టును "ది ఫ్లయింగ్ డచ్‌మెన్" అనే పేరుతో పిలుస్తారు. 

నెదర్లాండ్స్‌లో కనీసం 19వ శతాబ్దం నుండి క్రికెట్ ఆడుతున్నారు. 1860లలో దేశంలో దీన్నొక ప్రధాన క్రీడగా పరిగణించారు. ప్రజాభిమానం విషయంలో ఇతర క్రీడలు - ముఖ్యంగా ఫుట్‌బాల్, ఫీల్డ్ హాకీ - క్రికెట్‌ను మించిపోయాయి. కానీ నేడు నెదర్లాండ్స్‌లో దాదాపు 6,000 మంది క్రికెటర్లు ఉన్నారు. నేటి రాయల్ డచ్ క్రికెట్ అసోసియేషన్‌కు ముందున్న మొదటి జాతీయ సంఘం 1890లో ఏర్పడింది. నెదర్లాండ్స్ 1966లో ఇంటర్నేషనల్ క్రికెట్ కౌన్సిల్ (ICC) అసోసియేట్ సభ్యత్వాన్ని సాధించింది.

నెదర్లాండ్స్ మొత్తం పదకొండు ICC ట్రోఫీ/వరల్డ్ కప్ క్వాలిఫైయర్ టోర్నమెంటులలో పాల్గొంది. 2001లో కెనడాలో జరిగిన పోటీలో విజయం సాధించగా, మూడుసార్లు (1986, 1920, 2023 ) రన్నరప్‌గా నిలిచింది. నెదర్లాండ్స్ 1996, 2003, 2007, 2011 క్రికెట్ ప్రపంచ కప్‌లలో పాల్గొంది. 2023 ప్రపంచ కప్‌కు అర్హత పొందింది. 1995 నుండి జాతీయ జట్టు ఇంగ్లీష్ దేశీయ నాట్‌వెస్టు ట్రోఫీ పోటీలో (తరువాతి కాలంలో C&amp;G ట్రోఫీ) ప్రవేశించింది. 2004లో వారు ICC ఇంటర్‌కాంటినెంటల్ కప్‌లో ఫస్ట్-క్లాస్ క్రికెట్ ఆడారు. అబెర్డీన్‌లో స్కాట్లాండ్‌తో డ్రా చేసి, డెవెంటర్‌లో ఐర్లాండ్‌పై ఇన్నింగ్స్‌ ఓటమిని చవిచూశారు.

నెదర్లాండ్స్ 2006  జనవరి 1 నుండి 2014 ఫిబ్రవరి 1 వరకు పూర్తి వన్డే అంతర్జాతీయ హోదాను పొందింది. 2014 జూన్లో ట్వంటీ20 అంతర్జాతీయ హోదాను తిరిగి పొందారు. 2018 మార్చిలో 2018 క్రికెట్ ప్రపంచ కప్ క్వాలిఫైయర్ ముగిసిన తర్వాత నెదర్లాండ్స్ తమ వన్డే హోదాను తిరిగి పొందింది. 2015 - 17 ఐసిసి వరల్డ్ క్రికెట్ లీగ్ ఛాంపియన్షిప్ గెలుచుకున్న ఫలితంగా ఐసిసి టోర్నమెంటుకు ముందు ఈ హోదాను హామీ ఇచ్చింది. తద్వారా 2020 - 23 ఐసిసి క్రికెట్ ప్రపంచ కప్ సూపర్ లీగ్‌కు అర్హత సాధించారు. 2023 క్రికెట్ ప్రపంచ కప్ క్వాలిఫైయర్ వరకు హోదా కొనసాగింది.

2018 ఏప్రిల్లో, ICC తన సభ్యులందరికీ పూర్తి ట్వంటీ 20 అంతర్జాతీయ (T20I) హోదాను మంజూరు చేయాలని నిర్ణయించింది. కాబట్టి, 2019 జనవరి 1 తర్వాత నెదర్లాండ్స్‌కు, ఇతర ICC సభ్యులకూ మధ్య జరిగే అన్ని ట్వంటీ20 మ్యాచ్‌లు పూర్తి స్థాయి T20Iగా ఉంటాయి.  స్కాట్ ఎడ్వర్డ్స్ ప్రస్తుత జట్టు కెప్టెన్.

## చరిత్ర
19వ శతాబ్దంలో నెపోలియన్ యుద్ధాల సమయంలో బ్రిటిషు సైనికులు నెదర్లాండ్స్‌కు క్రికెట్‌ను పరిచయం చేశారు.  1870లలో మరిన్ని క్లబ్‌లు ఉనికిలోకి వచ్చాయి. నెదర్లాండ్స్ జాతీయ జట్టు 1881లో తమ మొదటి ఆట ఆడింది. వారు ఉక్స్‌బ్రిడ్జ్ క్రికెట్ క్లబ్ XIకి వ్యతిరేకంగా 22 మంది ఆటగాళ్లను రంగంలోకి దించారు. అయినప్పటికీ ఒక ఇన్నింగ్స్ తేడాతో ఓడిపోయారు. డచ్ క్రికెట్ యూనియన్ 1890లో ఏర్పడింది. ఇందులో 18 సభ్యుల క్లబ్‌లు ఉండేవి. వాటిలో నాలుగు నేటికీ ఉనికిలో ఉన్నాయి. 

మరుసటి సంవత్సరం మొదటి జాతీయ టోర్నమెంటు నిర్వహించారు. దీనిని హాగ్స్చే CC గెలుచుకుంది. 1890లో ఆంగ్ల పర్యటన జట్లు సందర్శించడం ప్రారంభించాయి. 1891లో పర్యటించిన జట్టులో షెర్లాక్ హోమ్స్ రచయిత సర్ ఆర్థర్ కోనన్ డోయల్ ఉన్నాడు. 

1894లో, జెంటిల్‌మెన్ ఆఫ్ హాలండ్, ఇంగ్లాండ్‌ను సందర్శించిన మొదటి డచ్ జట్టు. ఈ పర్యటనలో MCC తో లార్డ్స్‌లో జరిగిన ఆటలో MCC, ఒక ఇన్నింగ్స్ 169 పరుగుల తేడాతో గెలిచింది.  1890వ దశకంలో ఇంగ్లీష్ జట్ల పర్యటనలు కొనసాగాయి. ఈ సమయం లోనే నెదర్లాండ్స్ క్రికెట్లో కార్స్టు పోస్థుమా ఉద్భవించాడు. తర్వాత అతను ఫస్టు క్లాస్ క్రికెట్ ఆడిన మొదటి డచ్ ఆటగాడయ్యాడు.  అతను, నెదర్లాండ్స్‌లో తన కెరీర్‌లో 8.2339 సగటుతో 66 వికెట్లు తీశాడు. 

1979, 1982 లలో జరిగిన మొదటి రెండు ICC ట్రోఫీ టోర్నమెంటుల్లో డచ్‌ జట్టుకు పెద్దగా విజయాలేమీ రాలేదు. రెండు టోర్నమెంటులలోనూ మొదటి రౌండ్‌లోనే నిష్క్రమించారు. కానీ 1986 టోర్నమెంటులో, వారు జింబాబ్వే తరువాత రన్నరప్‌గా నిలిచారు. అదే సంవత్సరం, పాల్-జాన్ బక్కర్, కౌంటీ క్రికెట్ ఆడిన మొదటి డచ్ ప్లేయర్ అయ్యాడు.  1989లో డచ్చి జట్టు, ఇద్దరు భవిష్యత్ ఇంగ్లండ్ కెప్టెన్లు అలెక్ స్టీవర్ట్, నాసర్ హుస్సేన్‌లతో కూడిన బలమైన ఇంగ్లాండ్ XIని 3 పరుగుల తేడాతో ఓడించింది.

1995లో నెదర్లాండ్స్ మొదటిసారిగా నాట్‌వెస్టు ట్రోఫీలోకి ప్రవేశించింది. పదేళ్లపాటు ఈ టోర్నమెంటులో పాల్గొన్నారు. 1999 లో డర్హామ్‌ను ఓడించి నాల్గవ రౌండ్‌కు చేరుకోవడం ఈ ట్రోఫీలో వారి అత్యుత్తమ ప్రదర్శన.

నెదర్లాండ్స్ 1997 ICC ట్రోఫీలో ఆరో స్థానంలో మాత్రమే నిలిచినందున, 1999 ప్రపంచ కప్‌కు అర్హత పొందలేదు. అయితే నెదర్లాండ్స్, ఆమ్‌స్టెల్‌వీన్‌లో కెన్యా, దక్షిణాఫ్రికాల మధ్య జరిగిన ప్రపంచ కప్ మ్యాచ్‌ని నిర్వహించింది.

నెదర్లాండ్స్ 1996లో మొదటి యూరోపియన్ ఛాంపియన్‌షిప్‌లో పోటీపడి రెండవ స్థానంలో నిలిచింది. అప్పటి నుండి వారు ప్రతి సంవత్సరం ఈ టోర్నమెంటులో పోటీ పడ్డారు, 1998, 2000 లలో గెలిచారు.

### 21 వ శతాబ్దం

#### 2000–2009
2001లో టొరంటోలో జరిగిన ఫైనల్లో నమీబియాను ఓడించి నెదర్లాండ్స్ ఐసీసీ ట్రోఫీని గెలుచుకుంది. తద్వారా వారు 2003 ప్రపంచ కప్‌కు అర్హత సాధించారు. అయితే, మళ్లీ వారు టోర్నమెంటులో మొదటి రౌండు దాటి ముందుకు వెళ్ళలేకపోయారు. కానీ తమ మొదటి వన్డే అంతర్జాతీయ విజయాన్ని నమీబియాపై సాధించారు. ఫెయికో క్లోపెన్బర్గ్ (121)  క్లాస్ - జాన్ వాన్ నూర్ట్విజ్క్‌లు (134 నాటౌట్) జట్టు చరిత్రలో మొదటి రెండు వన్డే అంతర్జాతీయ సెంచరీలు సాధించారు.

2005 ICC ట్రోఫీలో నెదర్లాండ్స్, 5వ స్థానంలో నిలిచి, 2007 క్రికెట్ ప్రపంచ కప్‌కు అర్హత సాధించింది. 2009 ICC ప్రపంచ కప్ క్వాలిఫైయర్ వరకూ వన్డే అంతర్జాతీయ హోదాను పొందింది. ఈ కొత్త హోదాతో వారి మొదటి అంతర్జాతీయ వన్డే, 2006 మార్చిలో కెన్యాతో జరగాల్సి ఉంది; అయితే ఈ మ్యాచ్ బంగ్లాదేశ్‌లో కెన్యా పర్యటన కారణంగా రద్దైంది. దాంతో, ఈ హోదాతో నెదర్లాండ్స్ మొదటి వన్‌డే (మొత్తం మీద పన్నెండవది) శ్రీలంకతో జరిగింది. స్వదేశంలో ఇది వారి మొదటి వన్డే. శ్రీలంక రెండు మ్యాచ్‌ల సిరీస్‌ను 2-0తో కైవసం చేసుకుంది. అప్పటి రికార్డు వన్‌డే స్కోరు 443–9 ఈ మ్యాచ్‌లలో ఒకదనిలో వచ్చింది. 

డచ్ వారు తమ మొదటి ఇంటర్‌కాంటినెంటల్ కప్ మ్యాచ్‌, 2006 మార్చిలో నైరోబీలో కెన్యాతో ఆడారు. ఆట డ్రాగా ముగిసింది కానీ నెదర్లాండ్స్ మొదటి ఇన్నింగ్స్ ఆధిక్యంతో ఆరు పాయింట్లు సాధించింది. ఆగస్టులో నెదర్లాండ్స్ యూరోపియన్ ఛాంపియన్షిప్ డివిజన్ వన్లో పోటీ చేసింది. వారు డెన్మార్క్, ఇటలీలను ఓడించి, స్కాట్లాండ్ చేతిలో ఓడిపోయారు. ఐర్లాండ్తో ఆట వర్షం కారణంగా రద్దయింది. టోర్నమెంటులో వారు మూడవ స్థానంలో నిలిచారు.

నవంబరులో, డచ్ వారు దక్షిణాఫ్రికా వెళ్లారు. మొదట బెర్ముడాతో ఇంటర్‌కాంటినెంటల్ కప్ మ్యాచ్ ఆడారు. డ్రా అయిన ఆ మ్యాచ్‌లో డేవిడ్ హెంప్, అప్పటికి ఆ పోటీల్లో రికార్డు స్కోరు 247 పరుగులతో అజేయంగా నిలిచాడు.  దీని తర్వాత బెర్ముడా, కెనడాలతో జరిగిన ముక్కోణపు సిరీస్‌ను నెదర్లాండ్స్‌ గెలిచుకుంది.  2006లో వారి చివరి గేమ్, దక్షిణాఫ్రికాలోనే, కెనడాతో జరిగిన ఇంటర్‌కాంటినెంటల్ కప్ గేమ్. వారు 7 వికెట్ల తేడాతో ఆ మ్యాచ్‌ను గెలుపొందారు. ర్యాన్ టెన్ డోషేట్ ఆ పోటీల్లో కొత్త వ్యక్తిగత రికార్డు స్కోరు 259 పరుగులు చేసి నాటౌట్‌గా నిలిచాడు. 

2007 ప్రారంభంలో, వారు వరల్డ్ క్రికెట్ లీగ్‌లో డివిజన్ వన్‌లో పాల్గొనడానికి కెన్యాలోని నైరోబీకి వెళ్లారు. అక్కడ ఆరు జట్లలో మూడవ స్థానంలో నిలిచారు.  దీని తర్వాత 2007లో వెస్టిండీస్‌లో జరిగిన ప్రపంచ కప్‌లో వారు స్కాట్‌లాండ్‌ను ఓడించినప్పటికీ మొదటి రౌండ్‌లోనే నిష్క్రమించారు. 

ప్రపంచ కప్ తర్వాత, జట్టు పలు పరివర్తనలకు లోనైంది. కెప్టెన్ లూక్ వాన్ ట్రూస్ట్, టిమ్ డి లీడ్, కోచ్ పీటర్ కాంట్రెల్ రిటైరయ్యారు. డాన్ వాన్ బంగే కూడా అంతర్జాతీయ క్రికెట్ నుండి విరామం తీసుకోవాలని నిర్ణయించుకున్నాడు. కొత్తగా వచ్చిన కోచ్, బౌలింగ్ కోచ్‌గా ఉన్న ఇయాన్ పాంట్ సేవలను కొనసాగించకూడదని నిర్ణయించుకున్నాడు.

2007 జూన్‌లో నెదర్లాండ్స్ జట్టు, కెనడాలో పర్యటించింది. మొదట కెనడాతో కింగ్ సిటీ, అంటారియోలో జరిగిన ఇంటర్‌కాంటినెంటల్ కప్ మ్యాచ్‌లో విజయం సాధించింది.  తర్వాత మొదటి వన్‌డేని 117 పరుగుల తేడాతో గెలుపొందగా,  రెండవది రద్దైంది.  తర్వాత వారు ఐర్లాండ్‌లో చతుర్భుజి సిరీస్‌ను ఆడారు, వెస్టిండీస్‌తో పది వికెట్ల తేడాతో,  ఐర్లాండ్‌తో ఒక పరుగు తేడాతో ఓడిపోయారు. స్కాట్‌లాండ్‌తో జరిగిన ఆట వర్షం కారణంగా రద్దైంది. 

2008 ఆగస్టులో నెదర్లాండ్స్, 2009 ICC వరల్డ్ ట్వంటీ20 క్వాలిఫైయర్‌లో పాల్గొంది. వారు ట్వంటీ-20 ఇంటర్నేషనల్ మ్యాచ్‌లు ఆడడం అదే మొదలు. రన్ రేట్ ఆధారంగా గ్రూప్ Bలో మొదటి స్థానంలో నిలిచారు.  సెమీ-ఫైనల్స్‌లో స్కాట్‌లాండ్‌ను ఓడించిన తర్వాత,  ఫైనల్ వర్షం కారణంగా రద్దైంది. ట్రోఫీని నెదర్లాండ్స్, ఐర్లాండ్ పంచుకున్నారు. 

ICC వరల్డ్ ట్వంటీ20 2009 ప్రారంభ మ్యాచ్‌లో నెదర్లాండ్స్, ఇంగ్లాండ్‌ను ఓడించి, క్రికెట్ ప్రపంచంలో సంచలనం సృష్టించింది.  

తమ రెండవ మ్యాచ్‌లో పాకిస్థాన్‌తో ఓడిపోయారు. రన్ రేట్ ఆధారంగా సూపర్ 8 దశకు అర్హత సాధించలేదు.
thumb| 2010లో ICC WCL డివిజన్ వన్, రోటర్‌డ్యామ్‌లో నెదర్లాండ్స్ జాతీయ క్రికెట్ జట్టు

#### 2010–ప్రస్తుతం
2010 జూలై 20న నెదర్లాండ్స్, వన్‌డేల్లో మొదటిసారిగా పూర్తి-సభ్య దేశాన్ని ఓడించింది. వర్షం కారణంగా 30 ఓవర్లకు కుదించిన మ్యాచ్‌లో బంగ్లాదేశ్‌ను 6 వికెట్ల తేడాతో ఓడించింది.  ఇతర అసోసియేట్, అనుబంధ దేశాలపై వారి గెలుపు శాతంపై ఆధారపడి, నెదర్లాండ్స్ ICC అధికారిక వన్‌డే-ర్యాంకింగ్స్‌లో చేర్చబడింది.  

2011 ఫిబ్రవరి 22న నెదర్లాండ్స్, 2011 క్రికెట్ ప్రపంచ కప్‌లో ముందుగా బ్యాటింగ్ చేసి, ఇంగ్లండ్‌పై 292 పరుగులు చేసి, పూర్తి-సభ్య దేశంపై తమ అత్యధిక స్కోరును నమోదు చేసింది. ర్యాన్ టెన్ డోస్చేట్ 110 బంతుల్లో 119 పరుగులు చేశాడు. అయితే, నెదర్లాండ్స్ తమ బలమైన స్కోరును కాపాడుకోలేకపోయింది. ఇంగ్లాండ్ 2 ఓవర్లు మిగిలి ఉండగానే 6 వికెట్ల తేడాతో గెలిచింది. వారు చివరికి తమ గ్రూప్ మ్యాచ్‌లలో దేనినీ గెలవలేకపోయారు, గ్రూప్‌లో చివరి స్థానంలో నిలిచారు.

2011 సెప్టెంబరులో నెదర్లాండ్స్, స్వదేశంలో జరిగిన చిన్న రెండు-మ్యాచ్‌ల వన్‌డే సిరీస్‌లో కెన్యాను వైట్‌వాష్ చేసింది.  Hazelaarweg తుర్లేడ్ వెస్ట్‌వ్లియెట్ VRA గ్రౌండ్ స్కూట్స్వెల్డ్ మార్షల్కర్వీర్డ్ class=notpageimage| నెదర్లాండ్స్‌లో అంతర్జాతీయ క్రికెట్ మ్యాచ్‌ని నిర్వహించిన అన్ని స్టేడియాల స్థానాలు2014 ICC వరల్డ్ ట్వంటీ20 లో, నెదర్లాండ్స్ తమ చివరి గేమ్‌కు ముందు ఒక విజయం, ఒక ఓటమి పొందింది. జింబాబ్వే, ఐర్లాండ్‌లపై నెట్ రన్ రేట్‌ను సాధించాలంటే, వారు 14.2 ఓవర్లు లేదా అంతకంటే తక్కువ సమయంలో ఐర్లాండ్ స్కోర్‌ను ఛేదించాలి. ఐర్లాండ్ 189 పరుగులు చేసినందున, ఇది దాదాపు అసంభవంగా కనిపించింది. అయితే, బలమైన, దూకుడు బ్యాటింగ్ కారణంగా 13.5 ఓవర్లలోనే 193/4 స్కోర్ చేసి, 2014 ICC వరల్డ్ ట్వంటీ 20 సూపర్ 10 లకు చేరుకుంది. శ్రీలంకతో జరిగిన 39/10తో సహా గ్రూప్‌లో వారి మొదటి మూడు గేమ్‌లను కోల్పోయినప్పటికీ, వారు తమ చివరి గేమ్‌లో ఇంగ్లండ్‌పై గెలుపు సాధించారు.

2022 ICC T20 ప్రపంచ కప్‌లో తమ చివరి మ్యాచ్‌లో, నెదర్లాండ్స్ దక్షిణాఫ్రికాను ఓడించింది, ఫలితంగా దక్షిణాఫ్రికా టోర్నమెంటు నుండి నిష్క్రమించింది. T20 ప్రపంచ కప్‌లో ఇప్పటి వరకు వారి అత్యుత్తమ స్థానం (8వ స్థానం)లో నిలిచింది. 

## టోర్నమెంటు చరిత్ర
*సంవత్సరం చుట్టూ ఉన్న ఎరుపు పెట్టె నెదర్లాండ్స్‌లో ఆడిన టోర్నమెంటులను సూచిస్తుంది*

### ICC క్రికెట్ ప్రపంచ కప్

### ICC T20 ప్రపంచ కప్

### ఇతర టోర్నమెంటులు

## రికార్డులు, గణాంకాలు
**అంతర్జాతీయ మ్యాచ్ సారాంశం – నెదర్లాండ్స్**  

*చివరిగా 2023 జూలై 9న నవీకరించబడింది.*

### వన్-డే ఇంటర్నేషనల్స్

;ICC Champions Trophy
*1998: Did not participate
*2000: Did not participate
*2002: First round
*2004: Did not qualify
*2006: Did not participate
*2009: Did not participate
*2013: Did not participate
*2017: Did not participate

;World Cricket League
*2007 Division One: 3rd place
*2010 Division One: 4th place
*2011–13 Championship: 4th place
*2015 Division Two: Won
*2015–17 Championship: Won

;Intercontinental Cup
*2004: First round
*2005: First round
*2006: First round
*2007–08: 5th place
*2009–10: 6th place
*2011–13: 8th place
*2015–17: 3rd place

;ICC 6 Nations Challenge
*2000: Runners-up
*2002: 6th place
*2004: 4th place

;ICC Trophy / World Cup Qualifier
*1979: First round
*1982: First round
*1986: Runners-up
*1990: Runners-up
*1994: 3rd place
*1997: 6th place
*2001: Won
*2005: 5th place
*2009: 3rd place
*2014: 7th place
*2018: 7th place
*2023: Runners-up

;European Championship
*1996: Runners-up
*1998: Won
*2000: Division One winners
*2002: 4th place (Division One)
*2004: 3rd place (Division One)
*2006: 3rd place (Division One)
*2010–2015: Ineligible

;ICC World Twenty20 Qualifier
*2008: Joint winner (with Ireland)†
*2010: 4th place
*2012: 4th place
*2013: 5th place
*2015: Joint winner (with Scotland)†
*2019: Won
*2022: Runners-up
† The final was washed out by rain, so the trophy was shared.

* అత్యధిక జట్టు స్కోరు: 374/9 v. వెస్టిండీస్ 2023 జూన్ 26న తకాషింగా క్రికెట్ క్లబ్, హరారే  లో
* అత్యధిక వ్యక్తిగత స్కోరు: 137 *, వెస్లీ బరేసి v. కెన్యా 2014 జనవరి 23న బెర్ట్ సట్‌క్లిఫ్ ఓవల్, లింకన్  లో
* ఉత్తమ వ్యక్తిగత బౌలింగ్ గణాంకాలు: 5/24, టిమ్ వాన్ డెర్ గుగ్టెన్ వి. కెనడా 2013 ఆగస్టు 29న కింగ్ సిటీలోని మేపుల్ లీఫ్ క్రికెట్ క్లబ్‌లో 

* ఇప్పటికీ నెదర్లాండ్స్ కోసం ఆడుతున్న ఆటగాళ్లు **బోల్డ్‌లో** జాబితా చేయబడ్డారు.

**ఇతర దేశాలతో పోలిస్తే వన్‌డే రికార్డు** 

*వన్‌డే #4620కి రికార్డ్‌లు పూర్తయ్యాయి.* *చివరిగా 2023 జూలై 9న నవీకరించబడింది.*

### ట్వంటీ20 ఇంటర్నేషనల్స్

* అత్యధిక జట్టు స్కోరు: 209/7 (19.3 ఓవర్లు) v. నేపాల్ 2021 ఏప్రిల్ 20న కీర్తిపూర్‌లోని త్రిభువన్ యూనివర్సిటీ ఇంటర్నేషనల్ క్రికెట్ గ్రౌండ్‌లో . 
* అత్యధిక వ్యక్తిగత స్కోరు: 133 *, మాక్స్ ఓ'డౌడ్ v. మలేషియా 2021 ఏప్రిల్ 18న కీర్తిపూర్‌లోని త్రిభువన్ యూనివర్సిటీ ఇంటర్నేషనల్ క్రికెట్ గ్రౌండ్‌లో . 
* ఉత్తమ వ్యక్తిగత బౌలింగ్ గణాంకాలు: 5/19, అహ్సాన్ మాలిక్ v. దక్షిణాఫ్రికా 2014 మార్చి 27న చిట్టగాంగ్‌లోని జోహుర్ అహ్మద్ చౌదరి స్టేడియంలో . 

**Most ODI runs for Netherlands**

**Most ODI wickets for Netherlands**

**ఇతర దేశాలతో పోలిస్తే T20I రికార్డు** 

*T20I #1871కి రికార్డ్‌లు పూర్తయ్యాయి.* *చివరిగా నవీకరించబడింది 2022 నవంబరు 6.*

## ఇతర రికార్డులు

### ICC ట్రోఫీ

* అత్యధిక జట్టు స్కోరు: 425/4 v. ఇజ్రాయెల్, 1986 జూన్ 18 సోలిహుల్, ఇంగ్లాండ్ 
* అత్యధిక వ్యక్తిగత ఇన్నింగ్స్: 169 నాటౌట్, రూపర్ట్ గోమ్స్ v. ఇజ్రాయెల్, 1990 జూన్ 4 నెదర్లాండ్స్‌లోని ఆమ్‌స్టెల్‌వీన్‌లో 
* బెస్టు ఇన్నింగ్స్ బౌలింగ్: 7/9, అసిమ్ ఖాన్ v. తూర్పు &amp;amp; మధ్య ఆఫ్రికా, 1997 మార్చి 24లో రాయల్ మిలిటరీ కాలేజీ, కౌలాలంపూర్, మలేషియా 

## ప్రముఖ ఆటగాళ్లు

**Most T20I runs for Netherlands**

**Most T20I wickets for Netherlands**

[కుడి|thumb| [ర్యాన్ టెన్ డోషేట్|ర్యాన్ టెన్ డోస్చేట్ ప్రస్తుతం వన్డే క్రికెట్‌లో అత్యధిక బ్యాటింగ్ సగటు రికార్డును కలిగి ఉన్నాడు.]]
చాలా మంది డచ్ క్రికెటర్లు ఫస్ట్-క్లాస్ స్థాయిలో ఇతర చోట్ల కూడా ఆడారు, వీరిలో బహుశా అత్యంత విజయవంతమైన రోలాండ్ లెఫెబ్రే ఇంగ్లీష్ కౌంటీ క్రికెట్‌లో సోమర్‌సెట్, గ్లామోర్గాన్‌లతోపాటు న్యూజిలాండ్‌లోని కాంటర్‌బరీ తరపున ఆడాడు.

ఇంటర్ కాంటినెంటల్ కప్ వెలుపల ఫస్టు క్లాస్ క్రికెట్ ఆడిన డచ్ ఆటగాళ్ళు:

* ర్యాన్ టెన్ డోషేట్ – ఎసెక్స్, కాంటర్‌బరీ విజార్డ్స్, కోల్‌కతా నైట్ రైడర్స్,  మషోనాలాండ్ ఈగల్స్ కోసం ఆడుతున్నారు.
* డిర్క్ నన్నెస్ - ఆస్ట్రేలియాలోని విక్టోరియన్ బుష్రేంజర్స్, IPLలో ఢిల్లీ డేర్‌డెవిల్స్, రాయల్ ఛాలెంజర్స్ బెంగళూరు, చెన్నై సూపర్ కింగ్స్ తరపున ఆడాడు. ఆస్ట్రేలియా తరపున T20I, వన్‌డే క్రికెట్ ఆడాడు.
* నోలన్ క్లార్క్ - బార్బడోస్ తరపున 1969/1976 నుండి 70/77 వరకు ఆడాడు.
* టామ్ కూపర్ - ప్రస్తుతం సౌత్ ఆస్ట్రేలియా తరపున ఫస్టు క్లాస్ క్రికెట్ ఆడుతున్నాడు
* మైఖేల్ స్వార్ట్ - వెస్ట్రన్ ఆస్ట్రేలియా తరపున 202011 నుండి 10 వరకు ఆడాడు.
* పాల్-జాన్ బక్కర్ - హాంప్‌షైర్ తరపున 191992 నుండి 86 వరకు ఆడాడు.
* Alexei Kervezee – 2007 నుండి వోర్సెస్టర్‌షైర్ తరపున ఆడుతున్నారు.
* బిల్ గ్లెరమ్ – 1957లో ఫ్రీ ఫారెస్టర్స్ కోసం ఒక ఫస్టు క్లాస్ గేమ్ ఆడాడు.
* కార్స్టు పోస్ట్‌థుమా - 1903లో లండన్ కౌంటీ క్రికెట్ క్లబ్ కోసం ఐదు ఫస్టు క్లాస్ గేమ్‌లు ఆడాడు.
* డారన్ రీకర్స్ – ఒటాగో కోసం 1997/98లో మూడు ఫస్ట్-క్లాస్ గేమ్‌లు ఆడాడు. ఒటాగో, కాంటర్‌బరీ (1994/95-2001/02) రెండింటికీ లిస్టు A మ్యాచ్‌లు ఆడాడు.
* డాన్ వాన్ బంగే – 2004లో మిడిల్‌సెక్స్ తరపున ఆడాడు.
* ఆండ్రీ వాన్ ట్రూస్టు - 191998 నుండి 91 వరకు సోమర్‌సెట్ కోసం, 1994/95 సీజన్‌లో దక్షిణాఫ్రికాలో గ్రిక్వాలాండ్ వెస్టు కోసం ఆడాడు.
* బాస్ జుయిడరెంట్ - 202003 నుండి 01 వరకు ససెక్స్ తరపున ఆడాడు.
* టిమ్ వాన్ డెర్ గుగ్టెన్ – న్యూ సౌత్ వేల్స్, ఆస్ట్రేలియా, న్యూజిలాండ్‌లలో ఇతరుల కోసం ఆడాడు. ఇప్పుడు గ్లామోర్గాన్ తరపున ఆడుతున్నాడు.
* లోగాన్ వాన్ బీక్ - ప్రస్తుతం వెల్లింగ్టన్ ఫైర్‌బర్డ్స్ తరపున ఆడుతున్నాడు. గతంలో కాంటర్‌బరీ విజార్డ్స్‌కు ప్రాతినిధ్యం వహించాడు

## ప్రస్తుత స్క్వాడ్
ఇటీవలి వన్‌డే, T20I జట్టుల్లో ఎంపికైన క్రియాశీల ఆటగాళ్ల  జాబితా ఇది. ఇందులో పదవీ విరమణ చేసిన స్టీఫెన్ మైబర్గ్ను చేర్చలేదు. ఇప్పటివరకు అసలు ఆడని ఆటగాళ్ళ పేర్లను *వాలుగా* చూపించాం.

*2023 జూలై 9 నాటికి నవీకరించబడింది*

## కోచింగ్ సిబ్బంది

## శిక్షకులు
కింది వ్యక్తులు డచ్ జాతీయ జట్టుకు వివిధ దశల్లో శిక్షణ ఇచ్చారు. కొంతమంది కోచ్‌లకు, వారి పదవీకాలపు ఖచ్చితమైన తేదీలు అందుబాటులో లేవు, అయినప్పటికీ కీలక టోర్నమెంటులు గుర్తించబడ్డాయి:

## క్రికెటర్లు

* డేనియల్ టెర్ బ్రాక్
* ముదస్సర్ బుఖారీ
* ఫ్రెడెరిక్ ఓవర్‌డిజ్క్
* బాస్టియన్ జుయిడరెంట్

## మూలాలు


వర్గం:దేశాల వారీగా క్రికెట్ జట్లు